0276.xml
بیلجیئم کے سائیکلسٹ فلیپ گلبرٹ نے ٹور آف بیجنگ سائیکل ریس کا ٹائٹل جیت لیا
بیجنگ ۔ 15اکتوبر (اے پی پی) بیلجیئم کے سائیکلسٹ فلیپ گلبرٹ نے ٹور آف بیجنگ سائیکل ریس کا آخری ایڈیشن جیت لیا۔ جرمنی کے ٹیلر نے مجموعی برتری کے ساتھ گرین جرسی جیتنے کا اعزاز حاصل کیا۔ ٹور آف بیجنگ سائیکل ریس کے آخری مرحلے میں بھی سائیکلسٹس کے درمیان دلچسپ و سنسنی خیز مقابلہ دیکھنے کو آیا، بیلجیئم کے سائیکلسٹ فلیپ گلبرٹ نے انتہائی مہارات کا مظاہرہ کرتے ہوئے اس مرحلے میں کامیابی حاصل کی اور اس کے ساتھ ہی ٹور ٹائٹل بھی اپنے نام کیا۔ آئرلینڈ کے ڈین مارٹن جنہوں نے گزشتہ برس اس ریس میں دوسری پوزیشن حاصل کی تھی اس بار بھی دوسرے نمبر پر رہے جبکہ کولمبیا کے چاوز نے تیسری پوزیشن حاصل کی۔
APP
15.10.14
0276p.xml
بلجیم کے فلپ گلبرٹ نے ٹور آف بیجنگ سا ئیکل ریس جیت لی اٹالین رائیڈ نے مقرہ فاصلہ دو گھنٹے چالیس منٹ دس سیکنڈ میں طے کر کے پہلی پوزیشن حاصل کی
بیجنگ (سپورٹس ڈیسک)بلجیم کے فلپ گلبرٹ نے ٹور آف بیجنگ سا ئیکل ریس جیت لی، ریس کا آخری مرحلہ اٹالین رائیڈر کے نام رہا۔چین کے دارلحکومت بیجنگ میں ہونے والی ریس کا آخری مرحلہ ایک سو سترہ کلو میٹر پر محیط تھا،اٹالین رائیڈساشا موڈولونے مقررہ فاصلہ دو گھنٹے چالیس منٹ دس سیکنڈ میں طے کر کے پہلی پوزیشن حاصل کی نیوزی لینڈ کے گریگ ہینڈرسن دوسری اور ایڈولڈبوسن تیسرے نمبر پر رہے۔بلجیم کے فلپ گلبرٹ نےآخری مرحلے کا اختتام مین بنچ میں کرتے ہوئے ٹائٹک اپنے نام کر لیا ۔گلبرٹ نے آئر لینڈ کے ڈینئیل مارٹن کیخلاف تین سیکنڈ کی مجموعی سبقت کے ساتھ کامیابی حاصل کی ۔گلبرٹکی کامیابی کا مجموعی وقت سترہ گھنٹے انسٹھ منٹ ستاون سیکنڈ رہا۔
daily_insaf
16.10.14